*CENTRE ATLÈTIC LAIETÀNIA 06 de Febrer de 2019*

**Reglament Open de pàdel**

**Inscripcions**

Les inscripcions a l’Open de Pàdel organitzat pel Centre Atlètic Laietània es podran fer per la Web del club <https://www.laietania.cat/> o directament a la consergeria de tennis del Centre.

**Qui pot participar**

Pot participar en el torneig qualsevol aficionat al pàdel sense distinció d’edat, sexe i nivell de joc, i sense necessitat d’estar federat o inscrit en alguna escola de pàdel.

**Categories de nivell**

Es farà un sorteig públic amb tots els inscrits i es confeccionaran els quadres de tres categories, Or, Argent i Bronze.

El mínim de parelles inscrites per categoria serà de vuit. En el cas que no s’arribi a aquesta xifra, quedarà anul·lada la prova.

La competició es desenvoluparà de forma independent per cada categoria i totes aquelles parelles que no hagin passat la primera ronda jugaran la consolació corresponent a la seva categoria.

**On i quan es disputen els partits**

L’organització del torneig serà l’encarregada d’organitzar els partits, de reservar i abonar el cost d’ús de la pista en la data anunciada i d’aportar, a compte de l’organització, les pilotes.

Tots els partits s’hauran de jugar a les instal·lacions del Centre Atlètic Laietània

**Regles de joc**

Els partits, excepte les finals, es disputaran a dos sets i en cas d’empat es jugarà un super Tie- break fins que algú arribi a 10 punts, amb diferència de dos. Les finals es jugaran a tres sets.

A efectes del còmput del resultat, el set, resolt mitjançant un tie-break, es comptabilitzarà 7-6 per la parella que el guany.

El temps de reserva de la pista serà el que duri el partit, això significa que no es pot ajornar un cop s’hagi començat, excepte si les condicions meteorològiques ho impedeixen. Només en aquest cas, l’organització acordarà una nova data per disputar-lo.

**Calendari**

Tots els partits els programarà l’Organització del torneig jugant-se exclusivament els caps de setmana i es comunicarà amb antelació, via mail i/o Whatsapp als jugadors, el calendari de partits.

La no compareixença dels jugadors el dia i hora establerta per l’organització comportarà automàticament la condició de W.O. per part de la parella absent. Per fer-ho efectiu, la parella present haurà d’emplenar l’acta de partit indicant en l’apartat d’observacions la no compareixença del rival de joc.

Un cop finalitzat el joc cal informar del resultat al conserge del Pavelló i firmar obligatòriament, per part de les dues parelles, l’acta del partit.

Tots els jugadors podran consultar a través de la pàgina web del club, el calendari i les classificacions actualitzades cada setmana.

**Criteris organitzatius**

En cas de dubtes que puguin sorgir durant el transcurs de la competició, prevaldrà sempre el criteri de l’organització.

Comissió de Tennis i Pàdel